Հույզերը մոտիվացնում են կյանքը․ սոված մարդը չի ուտի այն ուտելիքը, որն իր մոտ զզվանք է առաջացնում։ Հույզերն առաջացնում են փոփոխություններ ուղեղի տարբեր հատվածներում։ Դրանք հաղորդում են որոշակի ազդակներ, որոնք կարող են խթան հանդիսանալ այս կամ այն գործողության համար։ Օրինակ՝ հույզերի արտահայտման ժամանակ փոփոխության են ենթարկվում դիմային մկանները։ Դա էլ իր հերթին առաջացնում է փոփոխություններ վեգետատիվ նյարդային համակարգում։